सड़क पर ऑटो पार्ट्स दुकानदारों का कब्जा
छात्र-छात्राओं को रास्ते से निकलने में परेशानी का सामना करना पड़ रहा है
भास्कर संवाददाता | मुरैना
शिक्षा नगर इलाके की सड़क पर ऑटो पार्ट्स दुकानदारों ने कब्जा कर लिया है। दुकानों पर काम करने वाले मैकेनिकों के पास वाहन ठीक करने के लिए कोई उचित स्थान नहीं है इसलिए सभी दुकानों के सामने सड़क पर वाहन ठीक करने का काम किया जा रहा है। जिससे इस रास्ते से गुजरने वाले लोगों को परेशानी का सामना करना पड़ रहा है।
शहर के शिक्षा नगर इलाके की गर्ल्स कॉलेज रोड पर ऑटो पार्ट्स की 20 से अधिक दुकानें हैं और किसी के भी पास वाहनों को सुधारने के लिए अलग से जगह नहीं है। इस रोड पर कॉलेज, स्कूल व कोचिंग सेंटर भी संचालित है। जिसके चलते छात्र-छात्राओं का दिनभर आना-जाना होता है। सरकारी दफ्तर होने के कारण अन्य लोग भी जरूरी कार्यों से यहां आते हैं। लेकिन सड़क पर दुपहिया वाहन ठीक होने से निकलने के लिए जगह शेष नहीं बचती और ट्रैफिक जाम के हालात बने रहते हैं।
यह रास्ता शहर के प्रमुख मार्गों से जुड़ता है इस कारण ट्रैफिक का भी यहां अत्यधिक दबाव रहता है। बावजूद इसके ऑटो पार्ट्सको सबक सिखाने के लिए कोई रणनीति तैयार नहीं हो सकी है। नगरनिगम व ट्रैफिक पुलिस के अधिकारी इस समस्या से वाकिफ होने के बाद भी इस ओर ध्यान देना मुनासिब नहीं समझते।
गर्ल्स कॉलेज रोड पर सड़क पर बाइक सही करते मिस्त्री।
hin_Deva hin_Deva bho_Deva hin_Deva hin_Deva hin_Deva bho_Deva